مشهور علم آدامی استیون هاوکینگ بیر گون تکنولوژی اینسان‌لاردان داها اوستون بیر نقطه‌یه گله‌رک اونلاری آرا‌دان قالدیراجاغینی بیلدیردی.
"Wire"  علم-تکنولوژی ژورنالینا موصاحیبه وئرن هاوکینگ "روبات و بیلگی سایالارین چوخ اینکیشاف ائتمه‌سی نتیجه‌سینده اینسانلیغین حیاتی تهلوکه‌یه گیره‌جک. اگر اینسان‌لار بیلگی سایار ویروس‌و حاضیرلاسا، یاپای ذکا (مصنوعی هوش) بونو اورتا‌دان قالدیرا بیله‌جک" دئدی.
هاوکینگ ماشینلارین بیر مدت سونرا اینسان‌لاردان داها فعال اولاجاغینی و دونیانی ایداره ائده‌جک بیر موقع الده ائدجگینی بیلدیره‌رک:" اینسان‌لیق عاجیل اولا‌راق یاشایا بیله‌جگی بیر پلانت تاپا‌راق اورایا کؤچمه‌لی‌دیر چونکی آرتیق گئری دؤنولمز بیر نقطه‌یه گلمیشیک. دونیانین جمعیتی سرعتله آرتیر، دونیامیز ایسه چوخ کیچیک‌دیر" ایفاده‌لرینی ایشلتدی.
